Οκλαχόμα Σίτι Θάντερ

Οι Οκλαχόμα Σίτι Θάντερ (αγγλ. Oklahoma City Thunder) είναι αμερικανική επαγγελματική ομάδα καλαθοσφαίρισης με έδρα το Οκλαχόμα Σίτι στην πολιτεία των ΗΠΑ, Οκλαχόμα. Συμμετέχουν στην Δυτική Περιφέρεια του NBA, στην κατηγορία Northwest. Αγωνίζονται στο γήπεδο Chesapeake Energy Arena, χωρητικότητας 18.203 θεατών.

Η ομάδα ιδρύθηκε ως Σιάτλ Σούπερσονικς (Seattle Supersonics) το 1967 στο Σιάτλ της πολιτείας του Ουάσινγκτον όπου και αγωνίστηκε για 41 χρόνια. Ως Σιάτλ Σούπερσονικς προκρίθηκαν στα πλέι-οφ του ΝΒΑ 22 φορές κερδίζοντας 6 φορές τον τίτλο της κατηγορίας τους και ένα πρωτάθλημα ΝΒΑ το 1979. Το 2008 η ομάδα άλλαξε ιδιοκτησία και λόγω διαφωνίας του νέου ιδιοκτήτη με τον δήμο της πόλης μετακόμισε στην Οκλαχόμα Σίτι όπου μετονομάστηκε σε Οκλαχόμα Σίτι Θάντερ.

Στο Οκλαχόμα Σίτι, οι Θάντερ προκρίθηκαν στα πλέι-οφ για πρώτη φορά την περίοδο 2009–10 όπου αποκλείστηκαν στο πρώτο γύρο από τους Λος Άντζελες Λέικερς. Την περίοδο 2010–11 κέρδισαν τον τίτλο κατηγορίας αλλά αποκλείστηκαν στα τελικά της δυτικής περιφέρειας του ΝΒΑ από τους μετέπειτα πρωταθλητές Ντάλας Μάβερικς. Την περίοδο 2011–12 προκρίθηκαν στα τελικά του ΝΒΑ αποκλείοντας στη σειρά τους πρωταθλητές της προηγούμενης χρονιάς Ντάλας Μάβερικς, τους Λος Άντζελες Λέικερς και τους Σαν Αντόνιο Σπερς.

Ονομασίες
Ακολουθούν οι ονομασίες της ομάδας μέσα στο χρόνο:

 Σιάτλ Σούπερσονικς (1967–2008)
 Οκλαχόμα Σίτι Θάντερ (2008–σήμερα)

 Λογότυπο και αμφίεση 
Τα παραδοσιακά χρώματα των Σιάτλ Σούπερσονικς ήταν το πράσινο, το κίτρινο και το λευκό. Η αμφίεση των εντός έδρας αγώνων ήταν λευκή, ενώ η εκτός έδρας πράσινη. Έπειτα από τη μετεγκατάσταση και μετονομασία της ομάδας σε Οκλαχόμα Σίτι Θάντερ, στις 8 Νοεμβρίου του 2012 έγινε η παρουσίαση των νέων χρωμάτων, όπου το πράσινο έδωσε τη θέση του στο μπλε και το κόκκινο, με το πρώτο να χρησιμοποιείται στην εκτός έδρας αμφίεση, ενώ η εντός έδρας παρέμεινε λευκή, σε συνδιασμό με τα νέα στοιχεία της ομάδας.

Το λογότυπο της ομάδας έχει εξελιχθεί με το πέρασμα του χρόνου. Το πρώτο λογότυπο της ομάδας παρουσιάστηκε με την ίδρυσή της το 1967. Κύριο στοιχείο του λογότυπου των Σίατλ Σούπερσονικς αποτελούσε μία μπάλα καλαθοσφαίρισης σε διάφορες εκδοχές. Η παρουσίαση του πρώτου λογότυπου ως Οκλαχόμα Σίτι Θάντερ έγινε στις 3 Σεπτεμβρίου 2008. Σύμφωνα με τον ιδιοκτήτη Κλέι Μπένετ, το λογότυπο της ομάδας πήρε πολλά από τα στοιχεία του από άλλες αθλητικές ομάδες της Οκλαχόμα, όπως το Πανεπιστήμιο των Οκλαχόμα Σούνερς (University of Oklahoma Sooners) και το Πολιτειακό Πανεπιστήμιο των Οκλαχόμα Κάουμποϊς (Oklahoma State University Cowboys). Το ενιαίο σχέδιο παρουσιάστηκε στις 29 Σεπτεμβρίου, 2008.

 Γήπεδα 

Ως Σιάτλ Σούπερσονικς
 Seattle Center Coliseum (1967–1978)
 The Kingdome (1978–1985)
 Seattle Center Coliseum (1985–1994)
 Tacoma Dome (1994–1995)
 KeyArena (πρώην Seattle Center Coliseum) (1995–2008)

Ως Οκλαχόμα Σίτι Θάντερ
 Paycom Center (πρώην Ford Center, πρώην Oklahoma City Arena, πρώην Chesapeake Energy Arena) (2008–σήμερα)

Επιτυχίες
 Πρωταθλήματα 
 2 (1979, 2025)

 Τίτλοι Περιφέρειας 
 5 (1978, 1979, 1996, 2012, 2025)

 Τίτλοι Κατηγορίας 
 13 (1979, 1994, 1996, 1997, 1998, 2005, 2011, 2012, 2013, 2014, 2016, 2023, 2024)

 Αποσυρθέντα νούμερα 
 7 (1, 10, 19, 24, 32, 43, Μικρόφωνο)

 Ρόστερ 
.

 Αριθμός  Παίκτης  Θέση  Ύψος  Βάρος  Ημ. Γέννησης  0   Ράσελ Ουέστμπρουκ  Πλέι μέικερ  1,91 μ  85  12/11/1988 2   Τάμπο Σελοφόσα  Σούτινγκ γκαρντ/Σμολ φόργουορντ  2,01 μ  98  02/05/1984 3   Πέρι Τζόουνς  Πάουερ φόργουορντ  2,11 μ  107  24/09/1991 4   Νικ Κόλισον  Πάουερ φόργουορντ/Σέντερ  2,08 μ  116  26/10/1980 5   Κέντρικ Πέρκινς  Σέντερ  2,08 μ  122  10/11/1984 6   Έρικ Μέινορ  Πλέι μέικερ  1,91 μ  79  11/06/1987 9   Σερζ Ιμπάκα  Πάουερ φόργουορντ/Σέντερ  2,08 μ  107  18/09/1989 11   Τζέρεμι Λαμπ  Σούτινγκ γκαρντ/Σμολ φόργουορντ  1,96 μ  82  30/05/1992 15   Ρέτζι Τζάκσον  Πλέι μέικερ  1,91 μ  94  16/04/1990 23   Κέβιν Μάρτιν  Σούτινγκ γκαρντ  2,01 μ  84  01/02/1983 25   ΝτεΑντρέ Λίγκινς  Σούτινγκ γκαρντ  1,98 μ  95  31/03/1988 33   Ντάνιελ Όρτον  Σέντερ  2,08 μ  116  06/08/1990 34   Χασίμ Θαμπίτ  Σέντερ  2,21 μ  119  16/02/1987 35   Κέβιν Ντουράντ  Σμολ φόργουορντ  2,08 μ  107  29/09/1988

Παραπομπές

 Εξωτερικοί σύνδεσμοι 




Κατηγορία:Ιδρύσεις αθλητικών συλλόγων το 1967
Κατηγορία:Ιδρύσεις αθλητικών συλλόγων το 2008
Κατηγορία:Ιδρύσεις ομάδων καλαθοσφαίρισης το 1967